C.P.D. Llandudno

Clwb pêl-droed o Landudno, Sir Conwy ydy Clwb Pêl-droed Llandudno (Saesneg: Llandudno Football Club).

Mae lle i gredu fod clwb pêl-droed yn bodoli yn Llandudno ym 1878, ac er fod y llinach i'r clwb presennol yn aneglur, mae'r clwb yn cydnabod 1878 fel y blwyddyn y cafodd ei ffurfio.

Chwaraeir eu gemau cartref ym Mharc Maesdu, Llandudno.

Hanes
Roedd clybiau pêl-droed yn bodoli yn nhref Llandudno yn ystod y 1880au gyda Llandudno Gloddaeth yn cystadlu yng Nghwpan Cymru ym 1886-87 a chlwb Llandudno Swifts yn aelodau gwreiddiol Cynghrair Arfordir Gogledd Cymru ym 1893-94.

Roedd CPD Llandudno yn aelodau o gynghrair Arfordir Gogledd Cymru ym 1901-02 a hefyd yn aelodau gwreiddiol Cynghrair Cenedlaethol Cymru (Gogledd) ym 1921 hyd nes i'r Gynghrair ddod i ben ym 1930. Llwyddodd y clwb i ennill pencampwriaeth cyntaf Cynghrair Cymru (Gogledd) ym 1935-36 a heb law am flynyddoedd yr Ail Ryfel Byd, bu'r clwb yn chwarae yn y gynghrair yma hyd nes cwympo i Gynghrair Bro Conwy ym 1973-74.

Ailffurfiwyd y clwb ym 1988 a dychwelodd Llandudno i brif adran gogledd Cymru, y Gynghrair Unebol ym 1993-94 gan sicrhau dyrchafiad i Uwch Gynghrair Cymru am y tro cyntaf yn eu hanes yn 2014-15. Ar ôl gorffen yn drydydd yn eu tymor cyntaf yn yr Uwch Gynghrair llwyddodd Llandudno i sicrhau eu lle yng Nghynghrair Europa am y tro cyntar ar gyfer tymor 2016-17.

Record yn Ewrop
 Tymor  Cystadleuaeth  Rownd  Clwb  Cymal 1af  2il Gymal  Dros Ddau Gymal  2016–17  Cynghrair Europa UEFA Rhag 1  IFK Göteborg 0–5 1-2 1–7

Cyfeiriadau

Dolenni allanol
  Gwefan swyddogol y clwb

Llandudno
Categori:Chwaraeon yng Nghonwy
Categori:Llandudno